Neuvoston asetus (EY) N:o 1593/2000, annettu 17 päivänä heinäkuuta 2000, tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä annetun asetuksen (ETY) N:o 3508/92 muuttamisesta



Virallinen lehti nro L 182 , 21/07/2000 s. 0004 - 0007



Neuvoston asetus (EY) N:o 1593/2000, annettu 17 päivänä heinäkuuta 2000, tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä annetun asetuksen (ETY) N:o 3508/92 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen(1), ottaa huomioon Euroopan parlamentin lausunnon, sekä katsoo seuraavaa: (1) Yhteisen maatalouspolitiikan uudistamista koskevat päätökset edellyttävät yhdennetyn hallinto- ja valvontajärjestelmän mukauttamista. (2) Yhdennetyn hallinto- ja valvontajärjestelmän soveltaminen sen soveltamisalaan kuuluvilla pinta-aloilla on vähentänyt huomattavasti EMOTR:n tukiosastolle maatalousmenoista aiheutuvia riskejä. Olisi säädettävä, että jäsenvaltioiden on laadittava omat, yhdennetyn hallinto- ja valvontajärjestelmän olennaisten osien kanssa yhteensopivat järjestelmät yhteisön muita tukijärjestelmiä varten. (3) Viljelylohkojen sellaisen tunnistamisjärjestelmän käyttöönottoa, joka tapahtuu tietokoneistetun maantieteellisen tietojärjestelmätekniikan avulla, olisi ennakoitava ottaen huomioon ilmoitettujen pinta-alojen hallinnollisten tarkastusten yhteydessä esiintyneet ongelmat ja erityisesti kustannukset ja viivästykset, jotka aiheutuvat ilmoitusten tekoon liittyvistä vaikeuksista johtuvien epäselvyyksien ratkaisemisesta ja ottaen huomioon eräiden jäsenvaltioiden kokemukset viljelylohkojen erityisen tunnistamisjärjestelmän perustaminen sekä digitaalisen ortokuvauksen ja maantieteellisten tietojärjestelmien alalla tapahtunut kehitys. (4) Asetuksen (ETY) N:o 3508/92 täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(2) mukaisesti. (5) Nyt kun yhdennetty hallinto- ja valvontajärjestelmä on otettu suurelta osin täysipainoisesti käyttöön, komissiolle olisi edelleen tiedotettava säännöllisesti kyseisen järjestelmän soveltamisesta ja tehokkuudesta jäsenvaltioissa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3508/92(3) seuraavasti: 1) Muutetaan 1 artikla seuraavasti: a) Korvataan 1 kohta seuraavasti: "1. Kunkin jäsenvaltion on perustettava yhdennetty hallinto- ja valvontajärjestelmä, jäljempänä 'yhdennetty järjestelmä', jota sovelletaan: a) kasvituotannon alalla: i) asetuksella (EY) N:o 1251/1999(4) perustettuun tiettyjen peltokasvien viljelijöille tarkoitettuun tukijärjestelmään, ii) asetuksen (EY) N:o 3072/95(5) 6 artiklassa perustettuun riisintuottajia koskevaan tukijärjestelmään, iii) asetuksella (EY) N:o 1577/96(6) käyttöön otettuun tiettyjä palkoviljoja koskevaan erityistoimenpiteeseen; b) kotieläintuotannon alalla: i) asetuksen (EY) N:o 1254/1999(7) I osaston I luvussa perustettuun naudanlihan tuottajia koskevaan palkkio- ja maksujärjestelmään, ii) asetuksella (EY) N:o 2467/98(8) käyttöön otettuun lampaan- ja vuohenlihan tuottajia koskevaan palkkiojärjestelmään, iii) maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(9) 19 artiklan mukaisiin suoriin maksuihin, jäljempänä 'yhteisön järjestelmät'." b) Poistetaan 3 kohta. c) Artiklan 4 kohdasta tulee 3 kohta. 2) Korvataan 2 artiklan b ja c alakohta seuraavasti: "b) viljelylohkojen tunnistamisjärjestelmä, c) eläinten tunnistamista ja rekisteröintiä koskeva järjestelmä." 3) Korvataan 4 artikla seuraavasti: " 4 artikla Viljelylohkojen tunnistamisjärjestelmä perustuu maarekisterikarttoihin ja -asiakirjoihin tai muuhun kartta-aineistoon. On käytettävä hyväksi tietokoneistettua maantieteellistä tietojärjestelmätekniikkaa, johon on toivottavaa sisällyttää ilmaortokuvaus tai satelliittiortokuvaus, ja joka sisältää tasalaatuisen standardin, joka takaa vähintään mittakaavaltaan 1:10000 olevia karttoja vastaavan tarkkuuden." 4) Muutetaan 6 artikla seuraavasti: a) Korvataan 2 kohta seuraavasti: "2. Pinta-alatukihakemus on jätettävä jäsenvaltion vahvistamana määräpäivänä, joka ei saa olla myöhäisempi kuin asetuksessa (EY) N:o 1251/1999 tai tämän mukaisesti hakemusten jättämiselle asetetut määräajat. Määräpäivä on joka tapauksessa vahvistettava ottaen huomioon erityisesti tukien moitteetonta hallintoa ja rahoitusta sekä 8 artiklassa säädettyjen tarkastusten toteuttamista varten vaadittavien kaikkien tietojen käyttöön saamiseksi tarvittava aika. Poiketen siitä, mitä määräaikoihin, päivämääriin ja määräpäiviin sovellettavista säännöistä 3 päivänä kesäkuuta 1971 annetun neuvoston asetuksen (ETY, Euratom) N:o 1182/71(10) 5 artiklan 1 kohdassa säädetään, jos hakemuksen määräpäivä on yleinen vapaapäivä, lauantai tai sunnuntai, määräpäivän katsotaan olevan seuraava työpäivä." b) Korvataan 3 kohta seuraavasti: "3. Jäsenvaltio voi päättää, että pinta-alatukihakemukseen on sisällyttävä ainoastaan muutokset suhteessa edellisenä vuonna jätettyyn pinta-alatukihakemukseen. Jäsenvaltion on edellisenä vuonna määriteltyjen pinta-alojen perusteella pyrittävä yksinkertaistamaan hakumenettelyä jakamalla esitäytettyjä lomakkeita ja graafisia asiakirjoja, joihin pinta-alat on merkitty." c) Korvataan 4 kohta seuraavasti: "4. Pinta-alatukihakemuksiin voidaan tehdä tiettyjä muutoksia, jos ne toimitetaan toimivaltaisille viranomaisille asetuksessa (EY) N:o 1251/1999 tai tämän mukaisesti säädettyihin kylvöajankohtiin mennessä." d) Korvataan 6 kohta seuraavasti: "6. Tuottajan on ilmoitettava kuhunkin ilmoitukseen sisältyvän viljelylohkon pinta-ala ja sijainti, joiden perusteella lohko on mahdollista tunnistaa viljelylohkojen tunnistamisjärjestelmässä." 5) Lisätään artikla seuraavasti: " 9 a artikla 1. Muiden kuin 1 artiklassa tarkoitettujen mutta liitteessä lueteltujen yhteisön tukijärjestelmien soveltamiseksi jäsenvaltioiden on varmistettava, että niihin sovellettavat hallinto- ja valvontajärjestelmät ovat yhteensopivia yhdennetyn järjestelmän kanssa seuraavilta osin: a) atk-pohjainen tietokanta b) viljelylohkojen ja eläinten tunnistamisjärjestelmä c) hallinnolliset tarkastukset. Yhteisön tukijärjestelmiin sovellettavat hallinto- ja valvontajärjestelmät ovat ensimmäisen alakohdan mukaisesti yhteensopivia, jos ne voivat mainittujen osa-alueiden suhteen ilman haittaa tai ristiriitaa toimia yhdessä, tai jos järjestelmien kesken voidaan vaihtaa niihin liittyviä tietoja. Komissio tekee liitteeseen mahdollisesti tarvittavat muutokset 12 a artiklan 2 kohdassa tarkoitettua menettelyä noudattaen ottaen huomioon ensimmäisessä ja toisessa alakohdassa esitetyt perusteet. 2. Muiden kuin 1 artiklassa tarkoitettujen yhteisön tukijärjestelmien soveltamiseksi jäsenvaltiot voivat sisällyttää hallinto- ja valvontajärjestelmäänsä yhden tai useamman yhdennetyn järjestelmän osa-alueen, sanotun kuitenkaan rajoittamatta 1 kohdan säännösten soveltamista. 3. Tämä asetus ei vaikuta 1 ja 2 kohdassa tarkoitetuissa järjestelmissä sovellettaviin erityisiin säännöksiin, etenkään tukien myöntämisen edellytyksiä koskeviin säännöksiin. 4. Jäsenvaltiot voivat ulottaa 2 kohdassa säädetyn mahdollisuuden koskemaan kansallisia järjestelmiä. Ne voivat käyttää yhdennetyn järjestelmän tietoja tilastollisiin tarkoituksiin. 5. Jäsenvaltioiden on ilmoitettava komissiolle, käyttävätkö ne 2 ja 4 kohdassa tarkoitettuja mahdollisuuksia. Komissio varmistaa, että tämän mahdollisuuden käyttö ei rajoita alakohtaisten asetusten tai tämän asetuksen säännösten noudattamista." 6) Poistetaan 10 artikla. 7) Muutetaan 11 artikla seuraavasti: a) Korvataan 1 kohta seuraavasti: "1. Komissiolle on tiedotettava säännöllisesti yhdennetyn järjestelmän soveltamisesta. Se järjestää tätä asiaa koskevan mielipiteiden vaihdon jäsenvaltioiden kanssa." b) Korvataan 2 kohdan ensimmäinen luetelmakohta seuraavasti: "- tutkimuksen tai tarkastuksen, joka koskee yhdennetyn järjestelmän perustamiseksi ja täytäntöönpanemiseksi toteutettuja toimenpiteitä," 8) Muutetaan 12 artikla seuraavasti: a) Korvataan ensimmäinen virke seuraavasti:"Komissio antaa yksityiskohtaiset säännöt tämän asetuksen soveltamisesta 12 a artiklan 2 kohdassa säädettyä menettelyä noudattaen." b) Korvataan a alakohta seuraavasti: "a) viljelylohkojen tunnistamisjärjestelmän perusosia," 9) Lisätään 12 artiklan jälkeen artikla seuraavasti: " 12 a artikla 1. Komissiota avustaa asetuksen (EY) N:o 1258/1999(11) 11 artiklalla perustettu rahastokomitea, jäljempänä 'komitea'. 2. Jos tähän kohtaan viitataan, sovelletaan päätöksen 1999/468/EY(12) 4 ja 7 artiklassa säädettyä menettelyä. Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi. 3. Komitea voi tutkia kaikkia kysymyksiä, jotka komitean puheenjohtaja saattaa sen käsiteltäväksi omasta aloitteestaan tai jäsenvaltion edustajan pyynnöstä." 10) Lisätään 13 artiklan 1 kohtaan alakohdat seuraavasti: "c) 4 artiklassa tarkoitetun viljelylohkojen tunnistamisjärjestelmän maantieteellisen osan osalta viimeistään 1 päivästä tammikuuta 2005; d) siitä, onko hallinto- ja valvontajärjestelmä yhteensopiva yhdennetyn järjestelmän kanssa artiklan 9 a mukaisesti, viimeistään 1 päivästä tammikuuta 2003." 11) Lisätään tämän asetuksen liitteenä oleva liite. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Komissio antaa tarvittaessa säännöksiä asetuksen (ETY) N:o 3508/92 12 a artiklan 2 kohdassa säädettyä menettelyä noudattaen kyseisen asetuksen säännöksistä tämän asetuksen säännöksiin siirtymisen helpottamiseksi. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä heinäkuuta 2000. Neuvoston puolesta Puheenjohtaja J. Glavany (1) EYVL C 89, 29.3.2000, s. 8. (2) EYVL L 184, 17.7.1999, s. 23. (3) EYVL L 355, 5.12.1992, s. 1. Asetus sellaisena kuin se on viimeksi muutettuna asetuksella (EY) N:o 1036/1999 (EYVL L 127, 21.5.1999, s. 4). (4) EYVL L 160, 26.6.1999, s. 1. Asetus sellaisena kuin se on muutettuna asetuksella (EY) N:o 2704/1999 (EYVL L 327, 21.12.1999, s. 12). (5) EYVL L 329, 30.12.1995, s. 18. Asetus sellaisena kuin se on viimeksi muutettuna asetuksella (EY) N:o 2072/98 (EYVL L 265, 30.9.1998, s. 4.) (6) EYVL L 206, 16.8.1996, s. 4. Asetus sellaisena kuin se on viimeksi muutettuna asetuksella (EY) N:o 1826/97 (EYVL L 260, 23.9.1997, s. 11). (7) EYVL L 160, 26.6.1999, s. 21. (8) EYVL L 312, 20.11.1998, s. 1. (9) EYVL L 160, 26.6.1999, s. 48. (10) EYVL L 124, 8.6.1971, s. 1. (11) EYVL L 160, 26.6.1999, s. 103. (12) EYVL L 184, 17.7.1999, s. 23. LIITE "LIITE >TAULUKON PAIKKA>"